Predkladacia správa

	Materiál pod názvom „Správa o výkone práv akcionára v akciových spoločnostiach so 100% majetkovou účasťou štátu v pôsobnosti Ministerstva financií Slovenskej republiky“ sa predkladá na základe uznesenia vlády č. 396 zo dňa 17. apríla 2002, ktorým vlády SR schválila „Návrh vzorových stanov akciovej spoločnosti so 100% majetovou účaťou štátu“. 

	V zmysle citovaného uznesenia vlády sa má takýto materiál predkladať každoročne k 30. júnu kalendárneho roka, pričom prvýkrát k 31. júlu 2002.

V pôsobnosti Ministerstva financií SR sú v súčasnosti tri akciové spoločnosti so 100% majetkovou účaťou štátu. Ide o nasledovné akciové spoločnosti: Slovenská konsolidačná, a.s., Stredisko cenných papierov SR, a.s. a TIPOS, a.s..

Vo všetkých troch menovaných spoločnostiach sa už konali valné zhromaždenia, ktorých predmetom bolo uzavretie hospodárskych výsledkov za rok 2001 a schválenie nových stanov v zmysle vzorových stanov podľa vládneho materiálu. Predkladaný materiál obsahuje informáciu o priebehu spomínaných valných zhromaždení a o materiáloch, ktoré boli predmetom rokovania a zároveň informáciu o činnosti dozornej rady v jednotlivej spoločnosti.
 
Predmetný materiál má len informatívny charakter a nemá dopad na verejné financie, obyvateľov, hospodárenie podnikateľskej sféry a iných právnických osôb, na životné prostredie a zamestnanosť.